Lietuvos Respublikos Vyriausybė

nutarimas

DĖL VIEŠOJO IR PRIVATAUS SEKTORIŲ PARTNERYSTĖS PROJEKTO

„ŠIAULIŲ TARDYMO IZOLIATORIAUS IŠKĖLIMAS IŠ MIESTO CENTRINĖS DALIES Į ŠIAULIŲ R. SAV., GINKŪNŲ SEN., MALAVĖNIUKŲ K.“

ĮGYVENDINIMO

2022 m. liepos 11 d. Nr. 746

Vilnius

Vadovaudamasi Lietuvos Respublikos investicijų įstatymo 152 straipsnio 9 dalimi ir Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480 „Dėl viešojo ir privataus sektorių partnerystės“, 18 punktu, Lietuvos Respublikos Vyriausybė nutaria:

1. Įgyvendinti viešojo ir privataus sektorių partnerystės projektą „Šiaulių tardymo izoliatoriaus iškėlimas iš miesto centrinės dalies į Šiaulių r. sav., Ginkūnų sen., Malavėniukų k.“ (toliau – partnerystės projektas), kurio tikslas – užtikrinti saugią, efektyvią ir ekonomišką Šiaulių tardymo izoliatoriaus veiklą, įkalintiesiems – teisės aktų nustatytas laikymo, o personalui – darbo sąlygas, ir nustatyti pagrindines šio projekto sąlygas:

1.1. partnerystės projektui taikomas partnerystės būdas – valdžios ir privataus subjektų partnerystė;

1.2. partnerystės sutarties laikotarpis – iki 15 metų;

1.3. partnerystės projekto numatoma apimtis – Šiaulių tardymo izoliatoriaus pastatų, kurių bendras plotas iki 16 232 kv. m su priklausiniais, Šiaulių r. sav., Ginkūnų sen., Malavėniukų k., projektavimas, statyba, priežiūros ir kitų viešųjų paslaugų teikimas;

1.4. didžiausi valstybės turtiniai įsipareigojimai, apskaičiuoti realiąja verte, įvertinant investicijų projekto rizikas, išreikšti diskontuotąja verte – 56 611 486 (penkiasdešimt šeši milijonai šeši šimtai vienuolika tūkstančių keturi šimtai aštuoniasdešimt šeši) eurai, įskaitant pridėtinės vertės mokestį;

1.5. privačiam subjektui partnerystės sutarties galiojimo laikotarpiu perduodamas valdyti ir naudoti panaudos teise turtas, įregistruotas Lietuvos Respublikos nekilnojamojo turto registre:

1.5.1. tvora (unikalus numeris – 4400-4622-8735, ilgis – 870,84 m, aukštis – 3,99 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;

1.5.2. tvora (unikalus numeris – 4400-4622-8746, ilgis – 779,17 m, aukštis – 4,32 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;

1.5.3. nuotekų šalinimo tinklai (unikalus numeris – 4400-4360-2179, ilgis – 2 566,28 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;

1.5.4. nuotekų šalinimo tinklai (unikalus numeris – 4400-4360-2202, ilgis – 845,17 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;

1.5.5. vandentiekio tinklai (unikalus numeris – 4400-4360-2168, ilgis – 5 254,85 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15;

1.5.6. vandentiekio tinklai (unikalus numeris – 4400-4360-2186, ilgis – 1 409,93 m, baigtumas – 100 proc.) Šiaulių r. sav., Ginkūnų sen., Malavėniukų k., Šilauogių g. 15.

1.6. privačiam subjektui perduodama veikla:

1.6.1. infrastruktūros komplekso projektavimas;

1.6.2. infrastruktūros komplekso statyba ir įrengimas;

1.6.3. infrastruktūros komplekso priežiūra, atnaujinimas ir remontas;

1.6.4. komunalinių paslaugų teikimo organizavimas.

2. Įgalioti Kalėjimų departamentą prie Lietuvos Respublikos teisingumo ministerijos, įvykdžius Viešojo ir privataus sektorių partnerystės projektų rengimo ir įgyvendinimo taisyklėse, patvirtintose Lietuvos Respublikos Vyriausybės 2009 m. lapkričio 11 d. nutarimu Nr. 1480 „Dėl viešojo ir privataus sektorių partnerystės“, nustatytas sąlygas, pasirašyti valdžios ir privataus subjektų partnerystės sutartį ir įgyvendinti partnerystės projektą.

Ministrė Pirmininkė	Ingrida Šimonytė

Socialinės apsaugos ir darbo ministrė,

pavaduojanti teisingumo ministrą	Monika Navickienė